Byna 700 Moslembroeders ter dood veroordeelFoto: Afgesette pres. Morsi ‘n Egiptiese regbank het in een uitspraak 683 lede van die Moslembroederskap ter dood veroordeel. Onder die veroordeeles is die hoof van die beweging, Muhammad Badie. Die verhoor spruit uit gewelddadige betogings teen die afsetting van pres. Mohammed Morsi, ‘n lid van die Moslembroederskap. Verlede maand is altesaam 529 lede van die Moslembroederskap ter dood veroordeel nadat hulle aan die moord op ‘n polisieman skuldig bevind is. Altesaam 492 van hulle se straf is tot lewenslange gevangenisstraf versag. Bronne: AFP, Reuters, Trouw